ועדת החוקה, חוק ומשפט, כנסת 23, פרוטוקול מספר 165, 2020-12-22 21:30

מיכאל מלכיאלי: אנחנו פותחים את הישיבה לאחר יום באמת עמוס, אני מאוד מאוד שמח שאנחנו מגיעים לקראת סוף היום להסכמות ולהבנות.

מיכאל מלכיאלי: אני רק רוצה לחזור למען הסדר הטוב: אנחנו נביא היום, בעזרת השם, למליאה את הצעת החוק שאושרה בקריאה ראשונה.

מיכאל מלכיאלי: כל חברי הוועדה כאן מסירים את כל ההסתייגויות שלהם, למעט הסתייגות אחת שנמצאת בהסכמה.

שלמה קרעי: זה נכנס לנוסח.

מיכאל מלכיאלי: כן, הכנסנו את זה לנוסח, אני מקווה שאני מדייק, את מה ששר הרווחה תיקן בכנסת ה-23, לרבות סיעוד, בניין, תעשייה – כל מה שהקראנו.

עודד פורר: מלונאות, הסעדה, תעשייה, חקלאות ובניין, בנוסף לסיעוד.

עודד פורר: עובדים זרים בחמשת התחומים האלה.

דין ליבנה: וזה בנוסף לסיעוד.

עודד פורר: בנוסף לסיעוד, על פי אותן התקנות שהוא התקין.

מיכאל מלכיאלי: זה אחד.

מיכאל מלכיאלי: אחרי שאנחנו מכניסים את זה לנוסח החוק - - -

אוסאמה סעדי: את מה?

אלעזר שטרן: 72 שעות - - -

מיכאל מלכיאלי: מחקנו את זה, לא קיים.

אלעזר שטרן: - - -

מיכאל מלכיאלי: לא, לא, טעות.

קריאה: ירדנו מזה.

אלעזר שטרן: ירדתם מזה?

מיכאל מלכיאלי: כן, כן.

מיכאל מלכיאלי: יש מחווה של רצון טוב.

מיכאל מלכיאלי: שנייה, אני חוזר בשביל אוסאמה.

מיכאל מלכיאלי: אנחנו אומרים ככה: בשביל הרצון הטוב להביא את זה למליאה - -

אוסאמה סעדי: היום?

מיכאל מלכיאלי: כן, עכשיו.

מיכאל מלכיאלי: - - כל חברי הוועדה הורידו את כל ההסתייגויות, כל נושא חדש, הכול מכול כול ירד.

מיכאל מלכיאלי: למעט מה שהכנסנו בלשון החוק, את הנושא של הסיעוד, בניין וכו' וכו', שנמצא בתוך החוק.

קריאה: עם העובדים הזרים.

מיכאל מלכיאלי: עובדים זרים.

מיכאל מלכיאלי: זה נושא אחד.

מיכאל מלכיאלי: ונושא שני, שכבר הכנסנו ללשון החוק זה עבודה ומנוחה על פי הפשרה שהייתה לנו פה, שמה שוועדת הבחירות קובעת זה הוראת קבע, ומה שאנחנו הוספנו אחר כך זו הוראת שעה.

מיכאל מלכיאלי: אני רוצה להעלות את זה להצבעה.

אוסאמה סעדי: מה זה יש תיקונים?

אוסאמה סעדי: מה הפשרה?

מיכאל מלכיאלי: שאין להם יום שבתון.

דין ליבנה: לא, יש להם שבתון, הם לא זכאים לתשלום.

אוסאמה סעדי: כולם או רק סיעוד?

מיכאל מלכיאלי: אלעזר רוצה לחדד, שנייה.

אלעזר שטרן: חשוב לנו להסביר על מה בדיוק מדובר.

אלעזר שטרן: אני אסביר מה נאמר בתקנות שקבע שר העבודה בפעם הקודמת לגבי עובדים זרים, ועכשיו לפי ההחלטה שלכם תחול לא רק בתחום הסיעוד אלא גם בתחומים האחרים.

אלעזר שטרן: אני אקריא לכם: לעובד בסיעוד המועסק בעבודתו ביום הבחירות לא ישולם שכר לפי סעיף 136 – סעיף 136 זה הסעיף שקובע את הזכות לשכר ביום השבתון.

אלעזר שטרן: מצד שני, הסעיף הזה לא גורע מזכותו של העובד לשכרו הרגיל ביום בחירות.

אלעזר שטרן: זאת אומרת, אם הוא היה רגיל, יש לו מכוח הסכם, מכוח צו הרחבה, מכוח הסכם קיבוצי וכו', אותו עובד זר זכאי לשכר באותו יום, הוא יקבל את השכר הרגיל שלו, לא 200% ולא שום דבר.

אלעזר שטרן: מצד שני, אם הוא נעדר מעבודתו מהסיבות שלפי הדין הוא זכאי לקבל, נגיד יש לו מחלה, אבל, משהו כזה - -

עודד פורר: חופש.

אלעזר שטרן: - - חופשה שנתית וכו', והוא זכאי לקבל בעבור זה שכר, זה לא פוגע בזה.

אלעזר שטרן: אני לא קראתי את כל הסעיפים, אבל בגדול - - -

אוסאמה סעדי: אותה הוראת שעה של הכנסת ה-23 תחול עכשיו?

אלעזר שטרן: מה שאמרתי עכשיו זה בעצם הוראת השעה שהייתה בכנסת ה-23, ועכשיו היא תהיה הוראת קבע.

אוסאמה סעדי: רק על אותו ענף של סיעוד?

אלעזר שטרן: שר העבודה קבע תקנות מכוח ההסמכה שהייתה בהוראת שעה.

אלעזר שטרן: ועכשיו בעצם התוכן של התקנות האלה ייכנס לתוך החקיקה, לתוך חוק הבחירות, כהוראת קבע.

אוסאמה סעדי: בלי כל תוספת אחרת?

עודד פורר: לא, עם תוספת.

אלעזר שטרן: לא, עם ההרחבה - - -

עודד פורר: הרחבה לענפים נוספים שהזכרנו.

אוסאמה סעדי: איזה ענפים?

עודד פורר: הסעדה, בניין, מלונאות, חקלאות ותעשייה.

עודד פורר: עובדים זרים בתחומים האלה.

אלעזר שטרן: זה בעצם השינוי.

אוסאמה סעדי: יש לנו בעיה עם זה, אבל - - -

אלעזר שטרן: נקודה נוספת שחשוב לנו להבהיר - - -

עודד פורר: הסכים, הסכים.

אלעזר שטרן: ההגדרה המדויקת היא עובד שאינו אזרח ישראלי.

אלעזר שטרן: דבר נוסף, הוועדה החליטה להוסיף לנושא של בתי אבות ובתי דיור מוגן גם בתי אבות ובתי דיור מוגן שמופעלים או מנוהלים על ידי משרד הבינוי והשיכון או על ידי משרד העלייה והקליטה.

עודד פורר: בהתאם לנוסח שאמר דין.

אלעזר שטרן: כן, כן.

אלעזר שטרן: חשוב להדגיש, ואנחנו נבהיר, זה הגדרות קצת מוזרות, כי בעצם התחומים האלה לא מוסדרים כיום בחקיקה, הם מוסדרים בנהלים פנימיים של משרד הבינוי והשיכון מצד אחד ומשרד העלייה והקליטה מצד שני.

אלעזר שטרן: ולכן מדובר פה על בית דיור לגיל הזהב שמשרד הבינוי והשיכון או מי מטעמו מנהל וכו'.

אלעזר שטרן: ומצד שני על מקבצי דיור לעולים, שזה בעצם המתחמים שבהם עולים זכאים לקבל בתנאים מסוימים, לפי כללים של משרד העלייה והקליטה, הם רשאים לקבל - - -

עודד פורר: והשרים יעבירו את הרשימות לוועדת הבחירות המרכזית.

אלעזר שטרן: נכון.

אלעזר שטרן: ויש עניין נוסף בעניין הקורונה, שניצן תגיד, שגם אותו צריך להבהיר.

ניצן רוזנברג: הדבר השלישי זה לגבי ההחרגות שביקשתם מסגר ומאזור מוגבל.

ניצן רוזנברג: והנוסח שזה יהיה: הגבלות שנקבעו בתקנות, כאמור בסעיף 7(א)(1), שזה תקנות של סגר, או לפי סעיף 16(א), שזה הכרזות על אזור מוגבל, לא יחולו ביום הבחירות לכנסת וב-21 הימים שלפני יום הבחירות על אדם בעת שהוא ממלא עבור מפלגה תפקיד שיושב-ראש ועדת הבחירות המרכזית לכנסת, בהתייעצות עם סגניו ועם המנהל הכללי של משרד הבריאות, קבע כי הוא מסוג התפקידים הדרושים למפלגה לשם היערכותה לבחירות לכנסת וקיומן של הבחירות האמורות.

ניצן רוזנברג: זה היה הסיכום שהגענו אליו בוועדה.

אסתי ורהפטיג-בס: אפשר להעיר משהו?

אסתי ורהפטיג-בס: אני עוברת על הנוסח, יש דברים שאני חשבתי שכן הוסכמו על ידי היושב-ראש.

מיכאל מלכיאלי: מי זה?

מיכאל מלכיאלי: עם מי אני מדבר?

שלמה קרעי: עזוב, משרד הבריאות.

שלמה קרעי: תמשיך, הצבעה.

מיכאל מלכיאלי: גברתי הנכבדה, אני אגיד לך משהו: אנחנו מאוד מעריכים את דעתך.

מיכאל מלכיאלי: באמת מעריכים, לא סתם.

מיכאל מלכיאלי: הבעיה היא שכל דבר שתעלי פה עכשיו עלול להצית כאן אי אלו אי הבנות.

מיכאל מלכיאלי: אנחנו רוצים להתקדם.

אלעזר שטרן: אני רק רוצה להעיר דבר אחד: ברמה המקצועית, ואני חייב לומר את זה, גם הנושא של ההרחבות לדיור מוגן של משרד העלייה והקליטה ומשרד הבינוי והשיכון מצד אחד, ובוודאי ובוודאי מה שהסכמתם עכשיו, להרחיב את זה לענפים נוספים, את הנושא של עובדים שאין להם אזרחות ישראלית, אנחנו לא עד הסוף סגורים על המשמעויות של זה.

אלעזר שטרן: יכול להיות שיש בזה גם היבטים מסוימים של פגיעה בשוויון.

עודד פורר: דווקא משרד העבודה הסכים על זה.

אלעזר שטרן: אנחנו לא לגמרי סגורים בדיוק על זה, כי זה נעשה מהרגע להרגע, ולא הייתה לנו את האפשרות לבדוק את זה בצורה רוחבית.

אלעזר שטרן: יכול להיות שיש פה אלמנט מסוים של פגיעה בשוויון, אני מסב את תשומת לבכם.

מיכאל מלכיאלי: בסדר.

שלמה קרעי: טוב, יאללה, הצבעה.

מיכאל מלכיאלי: רגע, לפני שאנחנו מעלים את זה להצבעה, יושב-ראש הוועדה המיתולוגי, חבר הכנסת הרב יעקב אשר, בברכה להבנות.

יואב סגלוביץ': אבל לפני המיתולוגי, יש לי איזה קטע שאני אוהב את הפרטים.

יואב סגלוביץ': האם כל מי שנמצא פה הסיר את ההסתייגויות?

יואב סגלוביץ': עמית הלוי פה?

מיכאל מלכיאלי: מי שלא פה לא דנים.

יואב סגלוביץ': אז שיירשם שאין - - -

מיכאל מלכיאלי: כן.

מיכאל מלכיאלי: אני רוצה לחזור על מה שיואב אומר, שיירשם בפרוטוקול, שהיות שעמית לא פה או מישהו אחר לא פה, כל ההסתייגויות של מי שלא נמצא פה, לא ידונו בהן בכלל.

מיכאל מלכיאלי: ומי שפה משך.

אוסאמה סעדי: אין הסתייגויות?

מיכאל מלכיאלי: כן, כן.

עודד פורר: גם משכו את הבקשה שלהם לנושאים החדשים.

שלמה קרעי: זה לא רלוונטי כבר, עודד.

אלעזר שטרן: חבר הכנסת עמית הלוי - - - את ההסתייגויות?

מיכאל מלכיאלי: לא, אם הוא לא פה אני לא דן בזה.

אלעזר שטרן: לא.

אלעזר שטרן: זאת אומרת - - -

מיכאל מלכיאלי: רגע.

אלעזר שטרן: אני מציע רק לוודא את זה.

מיכאל מלכיאלי: אני אוודא עוד הפעם.

מיכאל מלכיאלי: אני מוודא.

מיכאל מלכיאלי: חבר הכנסת הרב יעקב אשר, מילות ברכה.

יואב סגלוביץ': כולל ימינה.

מיכאל מלכיאלי: מתן פה.

שלמה קרעי: מתן כהנא היה פה, אמר - - -

מיכאל מלכיאלי: הוא פה, עדיין פה.

מיכאל מלכיאלי: אני רוצה להעביר רשות דיבור לרב יעקב אשר.

מיכאל מלכיאלי: בכבוד.

אתה אומר שאני אגיד מילות ברכה, רק שלא תצא ברכה לבטלה, אז תבדוק קודם אולי.

מיכאל מלכיאלי: ברכה ממך זה אף פעם לא לבטלה.

אדוני היושב-ראש, חבריי חברי הוועדה, באמת מאמצים גדולים שנעשו בשעות האחרונות של היושב-ראש בפועל מלכיאלי, ואני קצת ניסיתי לעזור ולא להפריע הרבה בעניין.

אני חושב שההחלטה היא נכונה, וחשוב מאוד שגם ועדת הבחירות תוכל להיות ערוכה בזמן לדברים שצריך, וגם הדברים שהוחלט בהם וששינינו אותם ושעשינו בהסכמות יצאו לפועל.

אני חושב שבסך הכול היה דיון מעמיק וטוב, תיקנו כמה דברים חשובים מאוד.

אני מברך את היושב-ראש, מברך את הוועדה.

רוצה להודות לצוות הוועדה על העבודה המסורה, גם למנהלי הוועדה, ליועצים המשפטיים, לגור שנמצא בבית, לאלעזר שנמצא במקום – מי ליד אלעזר, תזכירו לי?

מיכאל מלכיאלי: ניצן.

ניצן, נכון.

וגם את ניצן.

תודה רבה לכולם.

והרב ברוכי, אתה יכול להצביע בעד, הכול בסדר.

מיכאל מלכיאלי: אתה רואים מה זה?

מיכאל מלכיאלי: הרב יעקב אשר מאשר לרב ברוכי להצביע בעד.

עידן רול: עבודה מעולה.

עידן רול: באמת.

אחרי שאישרתי לך אני יכול לאשר גם לו.

מיכאל מלכיאלי: בדיוק.

מיכאל מלכיאלי: אני מצהיר לפרוטוקול: חבר הכנסת עמית הלוי אמר לי, היות שכולם מושכים, גם הוא מושך את ההסתייגויות.

אוסאמה סעדי: מלכיאלי, בעניין העובדים, אז מה שהיה לגבי קלפיות זה הוראת קבע?

מיכאל מלכיאלי: מה שסיכמנו.

אוסאמה סעדי: ומה שהכנסנו את ההרחבה, כל עובד זה הוראת שעה?

מיכאל מלכיאלי: כן, כן.

מיכאל מלכיאלי: מה שאתה הצעת, בהחלט.

אוסאמה סעדי: אוקיי.

אוסאמה סעדי: אז רק אני אומר לפרוטוקול: אנחנו נזרום עם ההצעה הזאת בגלל הנסיבות, אבל כמובן לגבי העובדים הזרים וההרחבה על כל הענפים, אנחנו מסתייגים מזה אבל - - -

ניצן רוזנברג: סליחה, משרד הבריאות טוענים שאתה הסכמת להוסיף שיהיה מבחן של שמירה על בריאות הציבור.

אסתי ורהפטיג-בס: לא מבחן.

אסתי ורהפטיג-בס: אם אפשר להציג את זה בעצמנו.

אסתי ורהפטיג-בס: בדיון האחרון אני הערתי, שאני ביקשתי שאחד מהאינטרסים שיובאו בחשבון בעת קביעת הכללים ליציאת חולים ומבודדים יהיה גם שמירה על בריאות הציבור בין יתר הדברים.

מיכאל מלכיאלי: מישהו מתנגד שיכניסו את המשפט הזה?

אסתי ורהפטיג-בס: - - - היושב-ראש אמר שהוא רוצה להכניס את זה.

יואב סגלוביץ': כתוב שם בפנים משהו אחר.

מיכאל מלכיאלי: הם רוצים שיהיה כתוב.

מיכאל מלכיאלי: תחזרי רגע על הנוסח.

אני לא חושב שיש בעיה.

מיכאל מלכיאלי: מישהו פה מתנגד לזה?

עידן רול: זה מוגדר איפה שהוא?

עידן רול: זה הגדרה או שזה שם קוד?

מיכאל מלכיאלי: היא רוצה.

יואב סגלוביץ': תראו, אני פה אתקרצץ עליכם.

יואב סגלוביץ': בדקתם רוחבית שזה לא נמצא במקומות אחרים שיכול להשליך עליהם?

עידן רול: כן.

עידן רול: אני מדבר איתך נטו משפטית עכשיו.

מיכאל מלכיאלי: שמה?

יואב סגלוביץ': בתוך החוק הזה?

מיכאל מלכיאלי: שואל עידן שאלה, תעני לו בבקשה.

מיכאל מלכיאלי: רגע, עידן, תשאל אותה.

עידן רול: ההגדרה הזאת של מבחן בריאות הציבור זו הגדרה שאתם - - -

אסתי ורהפטיג-בס: זה לא מבחן, זה פשוט שיקול נוסף שיש להביא בחשבון.

זה שיקול, זה בתוך השיקולים.

דין ליבנה: אבל זה כבר קיים בנוסח.

במנעד השיקולים גם השיקול הזה.

מיכאל מלכיאלי: היא רוצה עוד פעם, מה אכפת לך?

יואב סגלוביץ': יש לזה משמעות.

דין ליבנה: יצטרכו לעשות איזון - - -

יואב סגלוביץ': באיזון של ועדת הבחירות המרכזית - - -

מיכאל מלכיאלי: אתם מתנגדים לזה?

מיכאל מלכיאלי: לא מעלה את זה.

עידן רול: לא, אנחנו מנסים להבין מה זה.

מיכאל מלכיאלי: טוב, משרד הבריאות, תסבירי לעידן מה זה.

אסתי ורהפטיג-בס: הכוונה היא לשקף בדיוק את הדיונים שהיו בוועדה.

שלמה קרעי: תוסיף גם שלום עולמי.

אסתי ורהפטיג-בס: הכוונה היא לשקף בדיוק את הדיונים שהיו בוועדה.

אסתי ורהפטיג-בס: אתם אמרתם שאתם רוצים שיושב-ראש ועדת הבחירות הוא זה שיעשה את האיזון בין כל האינטרסים הצריכים לעניין, בין החשיבות לאפשר לכל בוחר לממש את זכותו לבחור, לבין מצד שני צמצום ההידבקות בנגיף הקורונה.

אסתי ורהפטיג-בס: ויחד עם זה צריך לבוא גם שמירה על בריאות הציבור, זה מבחינתנו חלק מהעניין הזה של צמצום ההידבקות.

יואב סגלוביץ': אין בעיה.

אסתי ורהפטיג-בס: - - - זה בסך הכול עוד שיקול שצריך להתחשב בו.

מיכאל מלכיאלי: מישהו מתנגד למה שנוסף פה עכשיו?

עידן רול: מבחינתכם זה סבבה?

ניצן רוזנברג: זה הכול עניין של איזונים.

מיכאל מלכיאלי: כל אחד צריך לצאת כאן עם משהו היום.

מיכאל מלכיאלי: גם משרד הבריאות צריך לצאת עם משהו.

מיכאל מלכיאלי: בסדר גמור.

מיכאל מלכיאלי: מישהו מתנגד? לא.

מיכאל מלכיאלי: עידן מאשר לנו?

עידן רול: כן.

מיכאל מלכיאלי: אחרי שעידן מאשר, אני רוצה להעלות את זה להצבעה.

עודד פורר: רגע, יש לי עוד בקשה אחת.

עודד פורר: הסתייגויות דיבור – האם אנחנו מסכמים שאף אחד לא מגיש הסתייגויות דיבור?

אלעזר שטרן: לא, הליכוד ביקש לכל הליכוד.

אלעזר שטרן: חבר הכנסת קרעי ביקש - - -

מיכאל מלכיאלי: קרעי, הסתייגויות דיבור לכולם אתה רוצה?

שלמה קרעי: לא, תיתן לכולם, ומקסימום ימשכו.

אוסאמה סעדי: לא, אנחנו לא נשאיר את כל החברים - - -

מיכאל מלכיאלי: אין הסתייגויות דיבור, למעט - - -

אלעזר שטרן: יש אחד שחברת הכנסת מרב מיכאלי הגישה, שהיא לא נמצאת פה, אז אני לא - - -

מיכאל מלכיאלי: אז אנחנו מבטלים את זה עכשיו.

אלעזר שטרן: לא, אי-אפשר.

מיכאל מלכיאלי: למה?

אלעזר שטרן: אתה לא יכול בשמה.

עודד פורר: כל סיעה הסתייגות דיבור אחת.

מיכאל מלכיאלי: אוקיי, נקבל את הפשרה של עודד – אחד לסיעה.

עודד פורר: כל סיעה הסתייגות דיבור אחת.

ניצן הורוביץ: אנחנו ממליצים למשוך את הסתייגויות הדיבור.

אלעזר שטרן: זה מקובל גם על חבר הכנסת קרעי?

מיכאל מלכיאלי: כן, בטח, קרעי איתנו.

אלעזר שטרן: הסתייגות דיבור אחת לכל - - -

מיכאל מלכיאלי: קרעי רק עושה רושם של לא נחמד, הוא באמת נחמד.

מיכאל מלכיאלי: אוקיי, אנחנו רוצים להעלות את הצעת החוק הזאת להצבעה.

מיכאל מלכיאלי: מי בעד?

קריאה: אפשר להצביע גם אם אין לי זכות הצבעה?

מיכאל מלכיאלי: לא יודע.

רגע, אני גם מצביע.

אלעזר שטרן: אתה לא יכול להצביע.

מיכאל מלכיאלי: בסדר.

מיכאל מלכיאלי: אלעזר לוקח אותך - - -

עשיתי שלום רק.

מיכאל מלכיאלי: מי נגד?

מיכאל מלכיאלי: מי נמנע?

מיכאל מלכיאלי: אף אחד.

מיכאל מלכיאלי: אושר.

מיכאל מלכיאלי: חזק וברוך.

מיכאל מלכיאלי: הישיבה נעולה.